Մեր գլխավոր նախաձեռնությունը այս տարի եղել է անկախության տարեդարձին նվիրված միջազգային գիտաժողովի կազմակերպումը: Այն հետաձգվել է և ըստ երևույթին մինչև ուսումնական տարվա վերջ տեղի չի ունենա: Հույս ունենք, սակայն, որ այն հնարավոր կլինի կյանքի կոչել հետագայում: Մյուս կողմից, բավարարվածությամբ նշում ենք, որ մեր հրավերները լայն արձագանք էին գտել և ունեինք մոտ 110 մասնակից Արցախից, ՀՀ-ից, Ռուսաստանից, Աբխազիայից, Մերձդնեստրից և մոտ 60 մասնակից մեր բուհից: Ե՛վ գիտաժողովը և՛ հոդվածների տպագրությունը առանձին ժողովածուով պետք է ամենամյա լինեն: